Rettens dom af 6. oktober 2021 – NZ mod Kommissionen
(Sag T-668/20) 1
(Personalesag – tjenestemænd – ansættelse – intern udvælgelsesprøve COM/1/AD 10/18 – afgørelse om ikke at opføre sagsøgeren på reservelisten for udvælgelsesprøven – begrundelsespligt – udvælgelseskomitéens arbejde fortroligt – udvælgelseskomitéens vide skøn – ingen fremsendelse af midlertidige karakterer og af vægtningen af de elementer, som udgør den mundtlige prøve)
Processprog: fransk
Parter
Sagsøger: NZ (ved advokat H. Tagaras)
Sagsøgt: Europa-Kommissionen (ved D. Milanowska og I. Melo Sampaio, som befuldmægtigede)
Sagens genstand
Søgsmål støttet på artikel 270 TEUF med påstand om annullation af udvælgelseskomitéens afgørelse af 29. april 2020, truffet efter en fornyet gennemgang, om ikke at opføre sagsøgeren på reservelisten for den interne udvælgelsesprøve COM/1/AD 10/18.
Konklusion
1)    Afgørelsen af 29. april 2020, hvorved udvælgelseskomitéen for den interne udvælgelsesprøve COM/1/AD 10/18, efter en fornyet gennemgang, afviste at opføre NZ på reservelisten med henblik på ansættelse af administratorer i lønklasse AD 10 inden for området »Koordinering, kommunikation, administration af menneskelige og budgetmæssige ressourcer, revision«, annulleres.
2)    Europa-Kommissionen betaler sagsomkostningerne.
____________
1 EUT C 28 af 25.1.2021.